
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 981 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μέτρα περιορισμού κυκλοφορίας φορτηγών αυ¬ 
τοκινήτων σε τμήματα των Αυτοκινητοδρόμων 
και Εθνικών οδών κατά τη διάρκεια του έτους 
2018. 

2 Τροποποίηση της αριθμ. 938/51027/26-7-2017 
(Β' 2834), κοινής απόφασης του Υπουργού και 
του Αναπληρωτή Υπουργού Αγροτικής Ανάπτυ¬ 
ξης και Τροφίμων, σχετικά με τον καθορισμό του 
ακριβούς περιεχομένου και των λεπτομερειών 
εφαρμογής, των δράσεων 3.1 και 3.2, στο πλαίσιο 
υλοποίησης του προγράμματος για τη βελτίωση 
των συνθηκών παραγωγής και εμπορίας των προ¬ 
ϊόντων της μελισσοκομίας για τα έτη 2017-2018. 

3 Χορήγηση άδειας ίδρυσης και λειτουργίας Μου¬ 
σικής Σχολής με την επωνυμία «Κέντρο Επτανησι¬ 
ακής Μουσικής και Πολιτισμού» από το Ν.Π.Ι.Δ με 
την επωνυμία Χορωδία Κέρκυρας. 


ΑΠΟΦΑΣΕΙΣ 

Αριθμ. οικ.: 82204/963 4 (1) 

Μέτρα περιορισμού κυκλοφορίας φορτηγών αυ¬ 
τοκινήτων σε τμήματα των Αυτοκινητοδρόμων 
και Εθνικών οδών κατά τη διάρκεια του έτους 
2018. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξεις της παραγράφου 8 του άρθρου 52 του 
ν.2696/1999 (Α'57) «Κύρωση του Κώδικα Οδικής Κυκλο¬ 
φορίας» όπως ισχύει. 

2. Τις διατάξειςτου άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ.63/2005 (Α'98). 

3. Τις διατάξεις του π.δ. 123/2016 (Α'208) «Ανασύστα¬ 
ση και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 


ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής,Τηλεπικοινωνιών και Ενημέρωσης, μετονομα¬ 
σία Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

4. Τις διατάξειςτου π.δ.123/2017 (ΑΊ 51) «Οργανισμός 
του Υπουργείου Υποδομών και Μεταφορών». 

5. Τις διατάξειςτου π.δ.125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών». 

6. Την αριθμ. Υ 186/10.11.2016 (Β'3671 απόφαση του 
Πρωθυπουργού). 

7. Τις διατάξεις της αριθμ. οικ.268/01 -06-2017 (Β' 1911) 
«Μεταβίβαση δικαιώματος υπογραφής «Με εντολή 
Υπουργού ή Υφυπουργού», κατά περίπτωση στους: Γε¬ 
νικό Γραμματέα Υπουργείου Υποδομών και Μεταφορών, 
Γενικό Γραμματέα Υποδομών και Προϊσταμένους Γενικών 
Διευθύνσεων, Προϊσταμένους Διευθύνσεων και Προϊ¬ 
σταμένους Τμημάτων του Υπουργείου καθώς και στο 
Γενικό Επιθεωρητή ΣΕΕΥΜΕ». 

8. Την παράγραφο 8 του άρθρου δεύτερου του 
ν.4388/2016 (Α'93) όπως ισχύει, περί απαγόρευσης κυ¬ 
κλοφορίας για τα οχήματα άνω των 3,5 τόνων στο οδικό 
δίκτυο παραπλεύρως και εναλλακτικά των αυτοκινητο¬ 
δρόμων και οδών ταχείας κυκλοφορίας. 

9. Την αριθμ. ΔΟΥ/οικ/5776/4-12-2015 (Α.Α.Π. 253/ 
21-12-2015) απόφαση του Υπουργού Μεταφορών και 
Δικτύων «Χαρακτηρισμός και Αρίθμηση Αυτοκινητο¬ 
δρόμων». 

10. Την αριθμ. ΔΝΣγ/οικ70849/ΦΝ393/6-10-2017 
(Β'3769/26-10-2017) απόφαση του Υπουργού Υποδομών 
και Μεταφορών «Καθορισμός και σήμανση οδών οι οποί¬ 
ες χρησιμοποιούνται παραπλεύρως και εναλλακτικά των 
αυτοκινητοδρόμων και των οδών ταχείας κυκλοφορίας 
και στις οποίες επιβάλλεται απαγόρευση κυκλοφορίας» 

11. Την αριθμ. ΔΝΣγ/οικ.19875/ΦΝ393/15-3-2017 
(Β' 1218/6-4-2017) απόφαση του Υπουργού Υποδομών 
και Μεταφορών «Καθορισμός εξαιρέσεων από την απα¬ 
γόρευση διέλευσης στο παράπλευρο και εναλλακτικό 
οδικό δίκτυο των αυτοκινητοδρόμων και οδών ταχείας 
κυκλοφορίας». 

12. Την ανάγκη, για την επιβολή περιοριστικών μέτρων 
στην κυκλοφορία φορτηγών αυτοκινήτων σε τμήματα 
των αυτοκινητοδρόμων και εθνικών οδών, σε όλη την 

Επικράτεια και κατά τις ημέρες και ώρες του έτους που 
αναμένονται μεγάλες κυκλοφοριακές αιχμές, με στόχο 
τη βελτίωση της οδικής κυκλοφορίας και ασφάλειας, την 
καλύτερη διαχείριση της κυκλοφορίας, τη μείωση των 
κυκλοφοριακών προβλημάτων, καθώς και την περιστολή 
των τροχαίων ατυχημάτων. 

13. Το γεγονός ότι επιβάλλεται η θέσπιση εξαίρεσης 
από τους πιο πάνω περιορισμούς για τα οχήματα οδι¬ 
κής βοήθειας και ορισμένες άλλες κατηγορίες φορτηγών 
αυτοκινήτων. 

14. Το αριθμ. 1259/17/2295757/15-11-2017 έγγραφο 
του Αρχηγείου της Ελληνικής Αστυνομίας του Υπουρ¬ 
γείου Εσωτερικών. 

15. Των αριθμ. ΔΟΥ/ε/321 /Φ-924/10-11-2017 και ΛΕ/ 
ΟΛ/00/07/24/231/21-11-2017 εγγράφων της Γενικής 
Δ/νσης Συγκοινωνιακών Υποδομών του Υπουργείου 
Υποδομών και Μεταφορών. 

16. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Απαγορεύεται η κυκλοφορία όλων των φορτηγών 
αυτοκινήτων ωφέλιμου φορτίου άνω του 1,5 τόνου στα 
τμήματα των αυτοκινητοδρόμων και εθνικών οδών και 
κατά τις ημέρες και ώρες που ακολουθούν, ως εξής: 

Α. Απαγορεύσεις κυκλοφορίας φορτηγών αυτοκινή¬ 
των κατά διαδρομή. 

Α1. Απαγορεύσεις στο ρεύμα εξόδου από τα Αστικά 
Κέντρα 

(α) Στον Αυτοκινητόδρομο Α8 (Αθήνα-Πάτρα) από τα 
Διόδια Ελευσίνας (Χ.Θ. 26+500) μέχρι τα Διόδια Ρίου (Χ.Θ. 
199+660). 

(β) Στον Αυτοκινητόδρομο Α1 (Αθήνα-Θεσσαλονί- 
κη-Εύζωνοι), από τον κόμβο Αγ. Στεφάνου (Κρυονέρι) 
(Χ.Θ. 27+960) μέχρι τη διασταύρωση του Μπράλου 
(Χ.Θ. 203+065), από τον κόμβο Ροδίτσας (Λαμία) (Χ.Θ. 
212+625) μέχρι τον κόμβο Ραχών Φθιώτιδας (Χ.Θ. 
242+479), από τη Λάρισα (Χ.Θ. 367+319) μέχρι τον 
κόμβο Λεπτοκαρυάς (Χ.Θ. 410+359). 

(γ) Στην Εθνική Οδό Θεσσαλονίκης - Ν. Μουδανιών, 
από την αερογέφυρα Θέρμης μέχρι το 34ο χιλιόμετρο. 

(δ) Στον Αυτοκινητόδρομο Α11 (Σχηματάρι -Χαλκίδα), 
από τη διασταύρωσή της με τον Αυτοκινητόδρομο Α1 
(Χ.Θ. 65+820) μέχρι την υψηλή γέφυρα Χαλκίδας (Χ.Θ. 
12+300). 

(ε) Στην Εθνική οδό Θεσσαλονίκης - Καβάλας, από 
το 11 ο χλμ. (Χ.Θ.11 +340) μέχρι τη γέφυρα του Στρυμό- 
να (Χ.Θ. 97 + 650). (στ) Στον Αυτοκινητόδρομο Α5 (Ιό- 
νια Οδός) από τη γέφυρα «Χαρίλαος Τρικούπης» (Χ.Θ. 
0+000) έως το τέλος της Ιόνιας Οδού (Χ.Θ. 200+991). 

(ζ) Στον Αυτοκινητόδρομο Α7 (Κεντρικής Πελοποννή- 
σου), στο ρεύμα προς Καλαμάτα, από τον Α/Κ Κορίνθου 
(Χ.Θ. 85+300) έως τον Ισόπεδο Κυκλικό Κόμβο Σπάρτης 
(Χ.Θ. 240+800) (Περιμετρική Καλαμάτας). 

(η) Στον Αυτοκινητόδρομο Α71 (Λεύκτρο-Σπάρτη) από τον 
Α/Κ Αεύκτρου (0+000) έως τον Α/Κ Σπάρτης (Χ.Θ. 45+000). 

Α2. Απαγορεύσεις στο ρεύμα εισόδου στα Αστικά Κέ¬ 
ντρα 


(α) Στον Αυτοκινητόδρομο Α8 (Αθήνα-Πάτρα), στο 
ρεύμα προς Αθήνα, από τα Διόδια Ρίου (Χ.Θ. 199+660) 
μέχρι τα Διόδια Ελευσίνας (Χ.Θ. 26+500). 

(β) Στον Αυτοκινητόδρομο Α1 (Αθήνα-Θεσσαλονίκη- 
Εύζωνοι), στο ρεύμα προς Αθήνα, από τον κόμβο Λεπτο¬ 
καρυάς (Χ.Θ. 410+359) μέχρι τη Λάρισα (Χ.Θ. 367+319), 
από τον κόμβο Ραχών Φθιώτιδας (Χ.Θ. 242+479) μέχρι 
κόμβο τον κόμβο Ροδίτσας (Λαμία) (Χ.Θ. 212+625), και 
από τη διασταύρωση του Μπράλου (Χ.Θ. 203+065) μέχρι 
τον κόμβο Αγ. Στεφάνου (Κρυονέρι) (Χ.Θ. 27+960). 

(γ) Στην Εθνική Οδό Ν. Μουδανιών - Θεσσαλονίκης 
από το 34ο χιλιόμετρο μέχρι την αερογέφυρα Θέρμης. 

(δ) Στον Αυτοκινητόδρομο Α11 (Σχηματάρι -Χαλκίδα), 
στο ρεύμα προς Σχηματάρι, από την υψηλή γέφυρα Χαλ¬ 
κίδας (Χ.Θ. 12+300) μέχρι τη διασταύρωσή της με τον 
Αυτοκινητόδρομο Α1 (Χ.Θ. 65+820). 

(ε) Στην Εθνική Οδό Καβάλας -Θεσσαλονίκης από την 
γέφυρα Στρυμόνα μέχρι το 11 ο χλμ. (Χ.Θ.11 +340) αυτής. 

(στ) Στον Αυτοκινητόδρομο Α5 (Ιόνια Οδός), στο 
ρεύμα προς Αντίρριο, από το τέλος της Ιόνιας Οδού (Χ.Θ. 
200+991) έωςτη τη γέφυρα «ΧαρίλαοςΤρικούπης» (Χ.Θ. 
0 + 000 ). 

(ζ) Στον Αυτοκινητόδρομο Α7 (Κεντρικής Πελοποννή- 
σου), στο ρεύμα προς Αθήνα, από τον Ισόπεδο Κυκλικό 
Κόμβο Σπάρτης (Χ.Θ. 240+800) (Περιμετρική Καλαμάτας) 
έως τον Α/Κ Κορίνθου (Χ.Θ. 85+300). 

(η) Στον Αυτοκινητόδρομο Α71 (Λεύκτρο-Σπάρτη), στο 
ρεύμα προς Λεύκτρο, από Α/Κ Σπάρτης (Χ.Θ. 45+000) 
έως τον τον Α/Κ Αεύκτρου (0+000). 

Β. Ημερομηνίες και ώρες απαγόρευσης. 

Β1. Απαγορεύσεις κατά τον εορτασμό της Καθαρής 
Δευτέρας του έτους 2018: 

(α)Την Παρασκευή 16 Φεβρουάριου 2018 για το ρεύμα 
εξόδου και από ώρα 16:00 έως 21:00 και το Σάββατο 17 
Φεβρουάριου 2018 για το ρεύμα εξόδου και από ώρα 
08:00 έως 13:00, ισχύουν οι απαγορεύσεις του Κεφα¬ 
λαίου Α1. 

(β) Τη Δευτέρα 19 Φεβρουάριου 2018 για το ρεύμα 
εισόδου και από ώρα 15:00 έως 21:00, ισχύουν οι απα¬ 
γορεύσεις του Κεφαλαίου Α2. 

Β2. Απαγορεύσεις κατά τον εορτασμό της 25ης Μαρ¬ 
τίου του έτους 2018: 

(α) Την Παρασκευή 23 Μαρτίου 2018 για το ρεύμα 
εξόδου και από ώρα 16:00 έως 21:00 και το Σάββατο 24 
Μαρτίου 2018 για το ρεύμα εξόδου και από ώρα 08:00 
έως 13:00, ισχύουν οι απαγορεύσεις του Κεφαλαίου Α1. 

(β) Την Κυριακή 25 Μαρτίου 2018 ισχύουν οι απαγο¬ 
ρεύσεις του Κεφαλαίου Α2, για το ρεύμα εισόδου και από 
ώρα 15:00 έως 21:00. 

Β3. Απαγορεύσεις κατά την περίοδο των εορτών του 
Πάσχα του έτους 2018: 

(α) Τη Μεγάλη Πέμπτη 5 Απριλίου 2018 για το ρεύμα 
εξόδου και από ώρα 15:00 έως 22:00 και τη Μεγάλη 
Παρασκευή 6 Απριλίου 2018 για το ρεύμα εξόδου και 
από ώρα 06:00 έως 16:00, ισχύουν οι απαγορεύσεις του 
Κεφαλαίου Α1. 

(β) Τη Δευτέρα 9 Απριλίου 2018 για το ρεύμα εισόδου 
και από ώρα 12:00 έως 22:00, ισχύουν οι απαγορεύσεις 
του Κεφαλαίου Α2. 

(γ) Την Τρίτη 10 Απριλίου 2018 για το ρεύμα εισόδου 
και από ώρα 11:00 έως 23:00, ισχύουν οι απαγορεύσεις 
των περιπτώσεων (α) και (β) του Κεφαλαίου Α2. 

Β4. Απαγορεύσεις κατά τον εορτασμό της Πρωτομα¬ 
γιάς του έτους 2018: 

(α) Την Παρασκευή 27 Απριλίου 2018 για το ρεύμα 
εξόδου και από ώρα 16:00 έως 21:00 και το Σάββατο 28 
Απριλίου 2018 για το ρεύμα εξόδου και από ώρα 08:00 
έως 13:00, ισχύουν οι απαγορεύσεις του Κεφαλαίου Α1. 

(β) Τη Δευτέρα 30 Απριλίου 2018, για το ρεύμα εξόδου 
και από ώρα 16:00 έως 21:00, ισχύουν οι απαγορεύσεις 
του Κεφαλαίου Α1. 

(γ) Την Τρίτη 1 Μάίου 2018 για το ρεύμα εισόδου και 
από ώρα 15:00 έως 21:00, ισχύουν οι απαγορεύσεις του 
Κεφαλαίου Α2. 

Β5. Απαγορεύσεις κατά το τριήμερο του Αγίου Πνεύμα¬ 
τος του έτους 2018: 

(α)Την Παρασκευή 25 Μάίου 2018, για το ρεύμα εξό¬ 
δου και από ώρα 16:00 έως 22:00 και το Σάββατο 26 
Μάίου 2018 για το ρεύμα εξόδου και από ώρα 08:00 έως 
13:00, ισχύουν οι απαγορεύσεις του Κεφαλαίου Α1. 

(β) Τη Δευτέρα 28 Μάίου 2018, για το ρεύμα εισόδου 
και από ώρα 16:00 έως 23:00, ισχύουν οι απαγορεύσεις 
του Κεφαλαίου Α2. 

Β6. Απαγορεύσεις κατά το Δεκαπενταύγουστο του 
έτους 2018: 

(α)Την Παρασκευή 10 Αυγούστου 2018 για το ρεύμα 
εξόδου και από ώρα 16:00 έως 21:00 και το Σάββατο 11 
Αυγούστου 2018 για το ρεύμα εξόδου και από ώρα 08:00 
έως 13:00, ισχύουν οι απαγορεύσεις του Κεφαλαίου Α1. 

(β)ΤηνΤρίτη 14 Αυγούστου 2018 για το ρεύμα εξόδου 
και από ώρα 16:00 έως 23:00 ισχύουν οι απαγορεύσεις 
του Κεφαλαίου Α1. 

(γ) Την Τετάρτη 15 Αυγούστου 2018 για το ρεύμα ει¬ 
σόδου και από ώρα 16:00 έως 23:00 ισχύουν οι απαγο¬ 
ρεύσεις του Κεφαλαίου Α2. 

Β7. Απαγορεύσεις κατά τον εορτασμό της 28ης Οκτω¬ 
βρίου του έτους 2018: 

(α) Την Παρασκευή 26 Οκτωβρίου 2018 για το ρεύμα 
εξόδου και από ώρα 16:00 έως 21:00 και το Σάββατο 27 
Οκτωβρίου 2018 για το ρεύμα εξόδου και από ώρα 08:00 
έως 13:00, ισχύουν οι απαγορεύσεις του Κεφαλαίου Α1. 

(β) Την Κυριακή 28 Οκτωβρίου 2018 ισχύουν οι απα¬ 
γορεύσεις του Κεφαλαίου Α2, για το ρεύμα εισόδου και 
από ώρα 15:00 έως 21:00. 

Β8. Απαγορεύσεις κατά την περίοδο των εορτών των 
Χριστουγέννων, της Πρωτοχρονιάς και των Θεοφάνιων 
2018/2019: 

(α)Την Παρασκευή 21 Δεκεμβρίου 2018 για το ρεύμα 
εξόδου και από ώρα 16:00 έως 21:00, ισχύουν οι απαγο¬ 
ρεύσεις του Κεφαλαίου Α1. 

(β) Το Σάββατο 22 Δεκεμβρίου 2018 για το ρεύμα εξό¬ 
δου και από ώρα 08:00 έως 13:00, ισχύουν οι απαγορεύ¬ 
σεις του Κεφαλαίου Α1. 


(γ) Τ η Δευτέρα 24 Δεκεμβρίου 2018 για το ρεύμα εξό¬ 
δου και από ώρα 16:00 έως 21:00, ισχύουν οι απαγορεύ¬ 
σεις του Κεφαλαίου Α1. 

(δ) Την Τετάρτη 26 Δεκεμβρίου 2018 για το ρεύμα ει¬ 
σόδου και από ώρα 15:00 έως 21:00, ισχύουν οι απαγο¬ 
ρεύσεις του Κεφαλαίου Α2. 

(ε)Την Παρασκευή 28 Δεκεμβρίου 2018γιατο ρεύμα 
εξόδου και από ώρα 16:00 έως 21:00, ισχύουν οι απαγο¬ 
ρεύσεις του Κεφαλαίου Α1. 

(στ) Το Σάββατο 29 Δεκεμβρίου 2018 για το ρεύμα 
εξόδου και από ώρα 08:00 έως 13:00, ισχύουν οι απα¬ 
γορεύσεις του Κεφαλαίου Α1. 

(ζ) Τη Δευτέρα 31 Δεκεμβρίου 2018 για το ρεύμα εξό¬ 
δου και από ώρα 16:00 έως 21:00, ισχύουν οι απαγορεύ¬ 
σεις του Κεφαλαίου Α1. 

(η)ΤηνΤρίτη 1 Ιανουάριου 2019 για το ρεύμα εισόδου 
και από ώρα 15:00έως 21:00, ισχύουν οι απαγορεύσεις 
του Κεφαλαίου Α2. 

(θ) Την Παρασκευή 4 Ιανουάριου 2019 για το ρεύμα 
εξόδου και από ώρα 16:00 έως 21:00, ισχύουν οι απαγο¬ 
ρεύσεις του Κεφαλαίου Α1. 

(ι)Το Σάββατο 5 Ιανουάριου 2019 για το ρεύμα εξόδου 
και από ώρα 08:00έως 13:00, ισχύουν οι απαγορεύσεις 
του Κεφαλαίου Α1. 

(ια) Την Κυριακή 6 Ιανουάριου 2019, για το ρεύμα ει¬ 
σόδου και από ώρα 15:00 έως 21:00, ισχύουν οι απαγο¬ 
ρεύσεις του Κεφαλαίου Α2. 

(ιβ) Τ η Δευτέρα 7 Ιανουάριου 2019 για το ρεύμα εισό¬ 
δου από ώρα 15:00έως 21:00, ισχύουν οι απαγορεύσεις 
του Κεφαλαίου Α2. 

Γ. Εξαιρέσεις από τις απαγορεύσεις κυκλοφορίας 
Εξαιρούνται της απαγόρευσης κυκλοφορίας: 

(α) τα οχήματα που προσφέρουν οδική βοήθεια, 
σύμφωνα με ν.3651/2008, τα φορτηγά αυτοκίνητα των 
ΕΛΤΑ, τα φορτηγά αυτοκίνητα των εταιρειών διανομής 
τύπου, τα φορτηγά αυτοκίνητα δημοσίας (Φ.Δ.Χ.) και 
ιδιωτικής χρήσης (Φ.Ι.Χ.) που μεταφέρουν ζώντα ζώα, 
ευπαθή τρόφιμα όπως αυτά αναφέρονται στη διεθνή 
συμφωνία ΑΤΡ (άρθρο 3 του Κεφαλαίου II της κοινής 
υπουργικής απόφασης 50786/3319/2014 (Β' 2418), 
εφόσον το ποσοστό του φορτίου των παραπάνω προϊ¬ 
όντων που μεταφέρονται είναι τουλάχιστον το 10% του 
ωφέλιμου φορτίου. 

(β) τα βυτιοφόρα οχήματα μεταφοράς νερού (υδροφό¬ 
ρα) όταν αυτά κινούνται για την αντιμετώπιση δασικών 
πυρκαγιών. 

(γ) τα φορτηγά οχήματα (ψυγεία) δημοσίας (Φ.Δ.Χ.) και 
ιδιωτικής χρήσης (Φ.Ι.Χ.) που μεταφέρουν νωπά οπωρο¬ 
κηπευτικά προϊόντα. 

(δ) τα φορτηγά οχήματα που μεταφέρουν υποπροϊ¬ 
όντα ζωικής προέλευσης για αδρανοποίηση, σύμφωνα 
με τον κανονισμό ΕΚ 1069/2009, εφόσον διαθέτουν σχε¬ 
τική άδεια από τη Διεύθυνση Κτηνιατρικής της οικείας 
Περιφέρειας και συνοδεύονται από το προβλεπόμενο 
εμπορικό έγγραφο. 

(ε) τα φορτηγά οχήματα των Οργανισμών Κοινής Ωφέ¬ 
λειας (ΔΕΗ, ΟΤΕ, Φυσικό Αέριο, κ.λπ.) όταν κινούνται για 

αποκατάσταση έκτακτων βλαβών των δικτύων τους και 
μόνο εφόσον συνοδεύονται από έγγραφη εντολή του 
οικείου οργανισμού. 

(στ) τα βυτιοφόρα οχήματα που μεταφέρουν καύσιμα 
για τον ανεφοδιασμό μέσων πυρόσβεσης, εφόσον αυτό 
αποδεικνύεται από κατάλληλα έγγραφα ή παραστατικά. 

(ζ) τα φορτηγά οχήματα μεταφοράς εξοπλισμού μου¬ 
σικών και θεατρικών παραστάσεων και τα φορτηγά 
οχήματα που χρησιμοποιούνται για την εκτέλεση και 
μεταφορά εξοπλισμού για την κάλυψη τηλεοπτικών και 
κινηματογραφικών γεγονότων. 

(η) τα φορτηγά αυτοκίνητα που μεταφέρουν οξυγόνο 
για ιατρικούς σκοπούς. 

(θ) τα μηχανήματα έργου των ΔΕΣΕ και τα φορτηγά 
οχήματα που χρησιμοποιούνται για την αντιμετώπιση 
έκτακτων περιστατικών, μετά από αίτημα της αρμόδιας 
υπηρεσίας Πολιτικής Προστασίας και με σχετική από¬ 
φαση της κατά τόπου αρμόδιας Διεύθυνσης Τροχαίας. 

(ι) τα φορτηγά οχήματα που μεταφέρουν εκλογικό 
υλικό, εφόσον αυτό αποδεικνύεται από παραστατικά- 
έγγραφα. 

(ια) τα οχήματα έκτακτης ανάγκης. 

2. Με τις διατάξεις της παρούσας δεν αίρεται η απαγό¬ 
ρευση κυκλοφορίας για τα οχήματα άνω των 3,5 τόνων 
που έχει θεσπιστεί με την εφαρμογή του ν.4388/2016 
(Α' 93), όπως ισχύει και τη με αριθμ. ΔΝΣγ/οικ70849/ 
ΦΝ393/6-10-2017 (Β'3769/26-10-2017) απόφαση του 
Υπουργού Υποδομών και Μεταφορών. Οι άδειες διέλευ¬ 
σης από το παράπλευρο οδικό δίκτυο που εκδίδονται 
βάσει της αριθμ. ΔΝΣγ/οικ.19875/ΦΝ393/15-3-2017 
(Β' 1218/6-4-2017) απόφαση του Υπουργού Υποδομών 
και Μεταφορών, παύουν να ισχύουν για το δίκτυο στο 
οποίο αφορά η παρούσα απόφαση και μόνον κατά τις 
προαναφερόμενες ημέρες και ώρες. 

3. Σε εξαιρετικές περιπτώσεις με απόφαση της αρμό¬ 
διας Αστυνομικής Αρχής (όπως σε πρόβλεψη εκτάκτων 
καιρικών φαινομένων ή άλλων έκτακτων συνθηκών) δι¬ 
ακόπτεται η κυκλοφορία στο ένα ή και στα δύο ρεύματα 
κυκλοφορίας των οδών του Κεφαλαίου Α, παντός είδους 
φορτηγού αυτοκινήτου άνω των 1,5 τόνων ακόμα και 
αυτών που εμπίπτουν στις εξαιρέσεις της προηγούμενης 
παραγράφου. 

4. Οι παραβάτες της παρούσας τιμωρούνται σύμφω¬ 
να με τις διατάξεις της παραγράφου 8 του άρθρου 52 
του Κώδικα Οδικής Κυκλοφορίας (ν.2696/1999), όπως 
ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2018 

Οι Υπουργοί 
Αναπληρωτής Υπουργός 

Εσωτερικών Περιβάλλοντος και Ενέργειας 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΣΤΑΘΑΚΗΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. 183/32812 (2) 

Τροποποίηση της αριθμ. 938/81027/26-7-2017 
(Β' 2834), κοινής απόφασης του Υπουργού και 
του Αναπληρωτή Υπουργού Αγροτικής Ανάπτυ¬ 
ξης καιΤροφίμων, σχετικά με τον καθορισμό του 
ακριβούς περιεχομένου και των λεπτομερειών 
εφαρμογής, των δράσεων 3.1 και 3.2, στο πλαί¬ 
σιο υλοποίησης του προγράμματος για τη βελ¬ 
τίωση των συνθηκών παραγωγής και εμπορί¬ 
ας των προϊόντων της μελισσοκομίας για τα έτη 
2017-2018. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α'200), όπως ισχύουν. 

β)Του άρθρου 90του Κώδικα Νομοθεσίαςγιατην Κυ¬ 
βέρνηση και τα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίαςγιατην Κυβέρνηση και τα Κυβερνητικά 
όργανα» (Α'98). 

γ) Της περ. α' της παρ. 2 του άρθρου 62 του ν. 4235/ 
2014 «Διοικητικά μέτρα, διαδικασίες και κυρώσεις στην 
εφαρμογή της ενωσιακής και εθνικής νομοθεσίας στους 
τομείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης καιΤροφίμων» 
(Α'32), όπως η παρ. 2 τροποποιήθηκε με την παράγραφο 
2 του άρθρου 46 του ν. 4384/2016 (Α'78). 

δ) Των άρθρων 20, 66,67, 68 και 77 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις» (Α' 143), όπως έχουν τροποποιηθεί 
και ισχύουν. 

ε) Της αριθμ. 826/72508/4-7-2017 (Β' 2334) κοινής 
απόφασης των Υπουργών Οικονομικών, Αγροτικής Ανά¬ 
πτυξης και Τροφίμων «Πρόγραμμα για τη βελτίωση των 
συνθηκών παραγωγής και εμπορίαςτων προϊόντων της 
μελισσοκομίας για τα έτη 2017-2018». 

στ) Της αριθμ. Υ200/21-11-2016 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης καιΤροφίμων Ιωάννη 
Τσιρώνη» (Β' 3755/21.11.2016), όπως ισχύει. 

2. Τους Κανονισμούς: 

α) (ΕΕ) αριθμ. 1306/2013 του Ευρωπαϊκού Κοινοβου¬ 
λίου και του Συμβουλίου, της 17ης Δεκεμβρίου 2013, 
σχετικά με τη χρηματοδότηση, τη διαχείριση και την πα¬ 
ρακολούθηση της κοινής γεωργικής πολιτικής και την 
κατάργηση των κανονισμών (ΕΟΚ) αριθμ. 352/78, (ΕΚ) 

αριθμ. 165/94, (ΕΚ) αριθμ. 2799/98, (ΕΚ) αριθμ. 814/2000, 
(ΕΚ) αριθμ. 1290/2005 και (ΕΚ) αριθμ. 485/2008 του Συμ¬ 
βουλίου (ΕΕ Ε 347, 20.12.2013, σ. 549), όπως τροποποι¬ 
ήθηκε και ισχύει. 

β) (ΕΕ) αριθμ. 1308/2013 του Ευρωπαϊκού Κοινοβου¬ 
λίου και του Συμβουλίου, της 17ης Δεκεμβρίου 2013, 
για τη θέσπιση κοινής οργάνωσης των αγορών γεωρ¬ 
γικών προϊόντων και την κατάργηση των κανονισμών 
(ΕΟΚ) αριθμ. 922/72, (ΕΟΚ) αριθμ. 234/79, (ΕΚ) αριθμ. 
1037/2001 και (ΕΚ) αριθμ. 1234/2007 του Συμβουλίου 
(ΕΕ ί 347, 20.12.2013, σ. 671), όπως τροποποιήθηκε και 
ισχύει. 

γ) Κατ'εξουσιοδότηση Κανονισμό (ΕΕ) 2015/1366 της 
Επιτροπής, της 11 ης Μάίου 2015, για τη συμπλήρωση 
του κανονισμού (ΕΚ) αριθμ. 1308/2013 του Ευρωπαϊ¬ 
κού Κοινοβουλίου και του Συμβουλίου όσον αφορά τις 
ενισχύσεις στον τομέα της μελισσοκομίας (ΕΕ Ε 211, 
8.8.2015, σ. 3). 

δ) Εκτελεστικό Κανονισμό (ΕΕ) 2015/1368 της Επιτρο¬ 
πής, της 6ης Αυγούστου 2015, για τη θέσπιση κανόνων 
εφαρμογής του κανονισμού (ΕΕ) αριθμ. 1308/2013 του 
Ευρωπαϊκού Κοινοβουλίου και του Συμβουλίου όσον 
αφοράτις ενισχύσεις στον τομέα της μελισσοκομίας (ΕΕ 
Ε 211,8.8.2015, σ. 9). 

ε) Κατ'εξουσιοδότηση Κανονισμό (ΕΕ) αριθμ. 640/2014 
της Επιτροπής της 11 ης Μαρτίου 2014 για τη συμπλή¬ 
ρωση του κανονισμού (ΕΕ) αριθμ. 1306/2013 του Ευρω¬ 
παϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου και 
τους όρους απόρριψης ή ανάκτησης πληρωμών καθώς 
και τις διοικητικές κυρώσεις που εφαρμόζονται στις άμε¬ 
σες ενισχύσεις, τη στήριξη της αγροτικής ανάπτυξης και 
την πολλαπλή συμμόρφωση. 

3. Του π.δ. 80/2016 «Ανάληψη υποχρεώσεων από τους 
Διατάκτες» (ΑΊ 45), όπως έχει τροποποιηθεί και ισχύει. 

4. Την εκτελεστική απόφαση (ΕΕ) 2016/1102 της Επι¬ 
τροπής, της 5ης Ιουλίου 2016, που κοινοποιήθηκε με τον 
αριθμ. (1(2016) 4133, σχετικά με την έγκριση των εθνι¬ 
κών προγραμμάτων για τη βελτίωση της παραγωγής και 
εμπορίας μελισσοκομικών προϊόντων που υποβάλλουν 
τα κράτη μέλη σύμφωνα με τον κανονισμό (ΕΕ) αριθμ. 
1308/2013 του Ευρωπαϊκού Κοινοβουλίου και του Συμ¬ 
βουλίου (ΕΕ Ε 182, 7.7.2016, σ. 55). 

5. Το γεγονός ότι από τις διατάξεις της παρούσας από¬ 
φασης δεν προκαλείται επιπλέον δαπάνη σε βάρος του 
κρατικού προϋπολογισμού για το έτος 2018, πέραν αυ¬ 
τής που έχει εγκριθεί με την αριθμ. 826/72508/4-7-2017 
(Β'2334) κοινή απόφαση των Υπουργών Οικονομικών, 
Αγροτικής Ανάπτυξης και Τροφίμων, αποφασίζουμε: 

Άρθρο 1 

Τροποποίηση της αριθμ. 938/81027/ 

26-7-2017 κοινής υπουργικής απόφασης 

1. Η περίπτωση 2 του άρθρου 2 της αριθμ. 
938/81027/26-7-2017 κοινής απόφαση του Υπουργού 
και του Αναπληρωτή Υπουργού Αγροτικής Ανάπτυξης 
και Τροφίμων αντικαθίσταται ως εξής: 

«2. Επαγγελματίας μελισσοκόμος: Ο «επαγγελματίας 
αγρότης», όπως αυτός ορίζεται στο άρθρο 2 παράγρα¬ 


φος Ια του ν.3874/2010, ο οποίος διαθέτει βεβαίωση 
εγγραφής στο Μητρώο Αγροτών και Αγροτικών Εκμε¬ 
ταλλεύσεων (ΜΑΑΕ) ως επαγγελματίας αγρότης και είναι 
κάτοχος μελισσοκομικής εκμετάλλευσης με τουλάχιστον 
110 δηλωμένες κυψέλες διαχείμασης, ελάχιστη ακαθάρι¬ 
στη αξία της συνολικής ετήσιας οικογενειακής γεωργικής 
παραγωγής 5.000€, και θεωρημένο (σε ισχύ) μελισσοκο- 
μικό βιβλιάριο. Μελισσοκόμοι οι οποίοι εγγράφηκαν στο 
ΜΑΑΕ ως επαγγελματίες αγρότες και/ή υπέβαλλαν Ενιαία 
Αίτηση Ενίσχυσης - Δήλωση ΟΣΔΕ και/ή εντάχθηκαν 
στο καθεστώς των νέων αγροτών για πρώτη φορά εντός 
των δύο προηγούμενων ημερολογιακών ετών από την 
καταληκτική ημερομηνία υποβολής της αίτησης συμμε¬ 
τοχής στη δράση, απαλλάσσονται από την υποχρέωση 
δήλωσης ελάχιστης ακαθάριστης ετήσιας αξίας γεωργι¬ 
κής παραγωγής 5.000 €, όπως περιγράφηκε παραπάνω. 
Στην κατηγορία των επαγγελματιών μελισσοκόμων, από 
το πρόγραμμα 2018 και εξής εντάσσονται και οι συνταξι¬ 
ούχοι του Οργανισμού Γεωργικών Ασφαλίσεων (ΟΓΑ) οι 
οποίοι είναι κάτοχοι μελισσοκομικής εκμετάλλευσης με 
τουλάχιστον 110 δηλωμένες κυψέλες διαχείμασης, θεω¬ 
ρημένο (σε ισχύ) μελισσοκομικό βιβλιάριο και ελάχιστη 
ακαθάριστη ετήσια αξία της συνολικής οικογενειακής 
γεωργικής παραγωγής 5.000 €.» 

2. Η περίπτωση 4 του άρθρου 2 της αριθμ. 
938/81027/26-7-2017 κοινής απόφαση του Υπουργού 
και του Αναπληρωτή Υπουργού Αγροτικής Ανάπτυξης 
και Τροφίμων αντικαθίσταται ως εξής: 

«4. Κυψέλη αντικατάστασης: Καινούρια κυψέλη που 
αποτελείται σωρευτικά από: 

α) μη μεταλλικά μέρη κυψέλης: εμβρυοθάλαμος τύπου 
5ΐ3ηά3Γά (10 ή 8 πλαισίων) από ξύλο ή κόντρα πλακέ 
με σταθερή ή κινητή βάση, καπάκι τύπου 5ΐ3ηά3Γά ή 
Αυστραλίας και τα αντίστοιχα πλαίσια, 

β) μεταλλικά μέρη κυψέλης: 

συνδετήρες για το καπάκι και συνδετήρες για την κινη¬ 
τή βάση εφόσον η κυψέλη διαθέτει κινητή βάση». 

Με τον όρο «πλήρης κυψέλη» νοείται το σύνολο των 
μη μεταλλικών και μεταλλικών μερών της κυψέλης αντι¬ 
κατάστασης όπως αυτά περιγράφονται παραπάνω (πε¬ 
ρίπτωση α και περίπτωση β). 

3. Η παρ. 5 του άρθρου 4 της αριθμ. 938/81027/ 
26-7-2017 κοινής απόφαση του Υπουργού και του Ανα¬ 
πληρωτή Υπουργού Αγροτικής Ανάπτυξης και Τροφίμων 
αντικαθίσταται ως εξής: 

«5. Οι κυψέλες αντικατάστασης, η αγορά των οποίων 
επιχορηγείται σύμφωνα με τις διατάξεις της παρούσας, 
θα αναγράφουν σε εμφανές σημείο, με αναπόσπαστο 
ή/και ανεξίτηλο τρόπο "Καν. 1308/13 -.(το αντί¬ 

στοιχο έτος κατά περίπτωση)".» 

4. Η παρ. 1 του άρθρου 6 της αριθμ. 938/81027/ 
26-7-2017 κοινής απόφαση του Υπουργού και του Ανα¬ 
πληρωτή Υπουργού Αγροτικής Ανάπτυξης και Τροφίμων 
αντικαθίσταται ως εξής: 

«1. Επιλέξιμη δαπάνη αποτελεί η προμήθεια «κυψελών 
αντικατάστασης» σύμφωνα με τον ορισμό της περίπτω¬ 
σης 4 του άρθρου 2 της παρούσας. Στο παραστατικό 
υλοποίησης της δαπάνης, δύναται να αναγράφεται ο 
όρος «πλήρης κυψέλη» με την έννοια της περίπτωσης 4 
του άρθρου 2 της παρούσας. 

Είναι επίσης αποδεκτό στο παραστατικό να αναγράφο¬ 
νται αναλυτικά τα μέρη της πλήρους κυψέλης ή να γίνε¬ 
ται διαχωρισμός μεταξύ μεταλλικών και μη μεταλλικών 
μερών της κυψέλης. Σε κάθε περίπτωση προκειμένου η 
κυψέλη αντικατάστασης να είναι επιλέξιμη, πρέπει να 
είναι πλήρης.» 

5. Η περίπτωση γ τηςπαρ. 1 του άρθρου 17τηςαριθμ. 
938/81027/26-7-2017 κοινής απόφαση του Υπουργού 
και του Αναπληρωτή Υπουργού Αγροτικής Ανάπτυξης 
και Τροφίμων αντικαθίσταται ως εξής: 

«γ) Φωτοαντίγραφο της πιο πρόσφατης κατά την υπο¬ 
βολή της αίτησης, πράξης διοικητικού προσδιορισμού 
φόρου (εκκαθαριστικό σημείωμα).Το εν λόγω δικαιολο- 
γητικό δύναται να κατατεθεί συμπληρωματικά μετά την 
υποβολή της δήλωσης φορολογίας εισοδήματος που 
υποβάλλεται εντός εκάστου μελισσοκομικού έτους και 
μέχρι την 30η Ιουνίου, ημερομηνία η οποία ορίζεται στο 
άρθρο 14 της παρούσας ως χρονικό όριο εντός του οποί¬ 
ου οφείλει να ολοκληρωθεί το πρόγραμμα μετακινήσεων 
εκάστου μελισσοκομικού έτους.» 

6. Η περίπτωση ε της παρ. 1 του άρθρου 17 της αριθμ. 
938/81027/26-7-2017 κοινής απόφαση του Υπουργού 
και του Αναπληρωτή Υπουργού Αγροτικής Ανάπτυξης 
και Τροφίμων αντικαθίσταται ως εξής: 

«ε) Βεβαίωση εγγραφής στο Μητρώο Αγροτών και 
Αγροτικών Εκμεταλλεύσεων (ΜΑΑΕ), ως επαγγελματίας 
αγρότης όπως αυτός ορίζεται στο άρθρο 2 παράγραφος 
1 ατού ν.3874/2010.Το εν λόγω δικαιολογητικό δύναται 
να κατατεθεί συμπληρωματικά μέχρι την 30η Ιουνίου, 
ημερομηνία η οποία ορίζεται στο άρθρο 14 της παρού¬ 
σας ως χρονικό όριο εντός του οποίου οφείλει να ολο¬ 
κληρωθεί το πρόγραμμα μετακινήσεων εκάστου μελισ- 
σοκομικού έτους. Από τα στοιχεία πρέπει να προκύπτει 
ότι ο ενδιαφερόμενος είναι επαγγελματίας αγρότης κατά 
το χρονικό διάστημα υλοποίησης της δράσης.» 

7. Κατά τα λοιπά ισχύει η αριθμ. 938/81027/26-7-2017 
κοινή απόφαση του Υπουργού και του Αναπληρωτή 
Υπουργού Αγροτικής Ανάπτυξης και Τροφίμων, όπως 
τροποποιήθηκε από την αριθμ. 1228/104914/5-10-2017 
(Β' 3622) όμοια απόφαση. 

Άρθρο 2 

Για το μελισσοκομικό έτος 2018, η μη εμπρόθεσμη 
υποβολή αίτησης-δήλωσης κυψελών διαχείμασης, ή η 
μη έγκαιρη θεώρηση του μελισσοκομικού βιβλιαρίου 
σύμφωνα με τα προβλεπόμενα στην αριθμ. 938/81027/ 
26-7-2017 κοινή απόφαση του Υπουργού και του Ανα¬ 
πληρωτή Υπουργού Αγροτικής Ανάπτυξης και Τροφίμων, 
δεν αποτελεί κριτήριο απόρριψης, εφόσον αυτή έχει 
πραγματοποιηθεί το αργότερο μέχρι και τις 28/2/2018. 

Άρθρο 3 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2018 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 


Αριθμ. 4991 _ (3) 

Χορήγηση άδειας ίδρυσης και λειτουργίας Μου¬ 
σικής Σχολής με την επωνυμία «Κέντρο Επτανη¬ 
σιακής Μουσικής και Πολιτισμού» από το Ν.Π.Ι.Δ 
με την επωνυμία Χορωδία Κέρκυρας. 

Ο ΔΗΜΑΡΧΟΣ ΚΕΡΚΥΡΑΣ 

Έχοντας υπόψη: 

Ι.Τις διατάξεις: 

α. Του άρθρου 94, παρ. 4, εδ. 28 και του άρθρου 95, 
παρ. 1 του ν. 3852/2010 «Πρόγραμμα Καλλικράτης» (ΦΕΚ 
87/Α/2010). 

β. Του ν. 299/1976 «Περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» (ΦΕΚ 90/Α/1976) και του β.δ/τος 
16/1966 «Περί ιδρύσεως ιδιωτικών μουσικών ιδρυμά¬ 
των» (ΦΕΚ 7/Α/1966). 

γ.Του άρθρου 10 του ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

δ. Την με αριθμ. ΥΠΠΟ/78036/2473/19.10.2004 Υπουρ¬ 
γική απόφαση «Καθορισμός προ-διαγραφών κτιρίων για 
στέγαση Μουσικού Εκπαιδευτηρίου» (ΦΕΚ 1595/Β/2004). 

ε.Την αριθμ. ΥΠΠΟ/ΚΑΤΕΧΝ/Δ/7388/7.2.1994 απόφα¬ 
ση (ΦΕΚ 123/Β/23.2.1994) «Καθορισμός παράβολου για 
ίδρυση Ανωτέρων Σχολών Καλλιτεχνικής Εκπαίδευσης 
και ιδιωτικών Μουσικών Εκπαιδευτηρίων». 

στ.Την αριθμ. ΥΠΠΟΤ/οικ.38573/1216/31.3.2011 κοινή 
υπουργική απόφαση (ΦΕΚ 693/Β/2011) «Διεκπεραίωση 
και απλούστευση της διοικητικής διαδικασίας χορήγη¬ 
σης άδειας ίδρυσης και λειτουργίας ιδιωτικών μουσικών 
εκπαιδευτικών ιδρυμάτων (Ωδείων, Μουσικών Σχολών 
ή Παραρτημάτων αυτών) μέσω των Ενιαίων Κέντρων 
Εξυπηρέτησης». 

2. Την αριθμ. 59255/04-11 -2016 αίτηση του Προέδρου 
του Σωματείου με την επωνυμία «Χορωδία Κέρκυρας» 
με την οποία αιτείται την χορήγηση άδειας ίδρυσης και 
λειτουργίας Μουσικής Σχολής η οποία θα περιλαμβάνει 
Τμήμα Αρμονίας, Τμήμα Πλήκτρων, Τμήμα Εγχόρδων, 
Τμήμα Μονωδίας,Τμήμα Κλασσικής Κιθάρας καιΤμήμα 
Κρουστών. 

3. Το από 17-7-1981 καταστατικό ίδρυσης του Συλ¬ 
λόγου «ΧΟΡΩΔΙΑ ΚΕΡΚΥΡΑΣ» στο οποίο προβλέπεται: 
Άρθρο 2 «Σκοπός»: α) η συμβολή στην πολιτιστική και 
καλλιτεχνική ανάπτυξη της Κέρκυρας, β) Η μελέτη και 
καλλιέργεια της τετράφωνης χορωδιακής μουσικής σε 
νέα δομή και νέα πλαίσια, γ) Η ανάπτυξη του πολιτιστι¬ 
κού και μουσικού επιπέδου των μελών του Σωματείου. 
Άρθρο 3 «Μέσα» α) Η ίδρυση Χορωδίας και οργάνωσης 
καλλιτεχνικών εκδηλώσεων, οι οποίες θα αποσκοπούν 
στην προβολή της κερκυραϊκής παράδοσης μέσα και 
έξω από την Κέρκυρα, β) Η εκμάθηση και καλλιέργεια 
στη νεολαία της χορωδιακής μουσικής. 

4. Το από 09 Μάίου 2016 πρακτικό του Διοικητικού 
Συμβουλίου του ανωτέρω Συλλόγου με το οποίο ορίστη¬ 
κε η τριμελής Επιτροπή Διοίκησης της υπό ίδρυση Μου¬ 
σικής Σχολής με την επωνυμία «Κέντρο Επτανησιακής 
Μουσικής και Πολιτισμού» με συνημμένα τα βιογραφικά 
των μελών της Επιτροπής. 

5. Την αριθμ. 2541/133253/16-10-2014 (ΑΔΑ: ΩΖ4ΤΒ- 
ΗΔΞ) απόφαση του Υπουργού Αγροτικής Ανάπτυξης και 
Τροφίμων για την δωρεάν παραχώρηση μέρους του κε¬ 
ντρικού κτιρίου του Ινστιτούτου Ελαίας Κέρκυρας στον 
Ο.Π.Ε.Κ.Ε.Π.Ε. και στην Περιφέρεια Ιονίων Νήσων, που 
βρίσκεται επι της οδού Δαίρπφελδ 16, στο Μον Ρεπό 
Κέρκυρας και το από 21/1/2015 Πρωτόκολλο Παράδο¬ 
σης και Παραλαβής της χρήσης του εν λόγω ακινήτου. 

6. Το από 27/1 /2015 συμφωνητικό παραχώρησης της 
χρήσης τμήματος του εν λόγω κτηρίου από την Περι¬ 
φέρεια Ιονίων Νήσων, στο Σωματείο με την επωνυμία 
«Χορωδία Κέρκυρας». 

7. Την βεβαίωση περαίωσηςτης διαδικασίας υπαγωγής 
στο ν.4178/2013 του εν λόγω ακινήτου, με Α/Α Δήλωσης 
3297574, Α/Α Πρωτοκόλλου 1406817 και Ηλεκτρονικό 
Κωδικό 9779Α8Ψ13 του Ελληνικού Γεωργικού Οργανι¬ 
σμού. 

8. Την από 02-8-2016 δήλωση στατικής επάρκειας του 
εν λόγω κτηρίου, των πολιτικών μηχανικών Αντωνίου 
Αθωνίτη και Θεοδώρου Βραδή. 

9. Την τεχνική έκθεση της αρχιτέκτονος μηχανικού 
Αγγελικής Μεταλληνού. 

10. Το αριθμ. 4592 Φ.700.16/20-10-2016 με ισχύ μέχρι 
20/10/2021 πιστοποιητικό ενεργητικής πυροπροστασίας 
τουΤμήματος ΠυρασφάλειαςτηςΔιοίκησηςΠ.Υ. Νομού 
Κέρκυρας, με ισχύ έως 20/10/2021. 

11. Το από 28-7-2017 πρακτικό (αριθμ. 38284/ 
31-7-2017 Δήμου Κέρκυρας) της Επιτροπής Ελέγχου 
Προϋποθέσεων Καταλληλότητας Κτιριακών Εγκαταστά¬ 
σεων για την χορήγηση άδειας ίδρυσης και λειτουργίας 
ιδιωτικών εκπαιδευτικών μουσικών ιδρυμάτων, του άρ¬ 
θρου 10 και 13γ και δ δ.γ του ν.3207/2003 Νομού Κέρ¬ 
κυρας, η οποία συγκροτήθηκε με την με αριθμ. 36710/ 
24-02-2017 απόφαση του Γ.Γ. Αποκεντρωμένης Διοίκησης 
Πελοποννήσου Δ. Ελλάδας και Ιονίου (ΑΔΑ:7Χ760Ρ1 Φ- 
ΙΦΤ) και σύμφωνα με το οποίο πληρούνται οι προϋπο¬ 
θέσεις καταλληλότητας για την ίδρυση και λειτουργία 
της Μουσικής Σχολής Επτανησιακής Μουσικής για το 
κτήριο που βρίσκεται επί της οδού Δαίρπελφ αριθμ. 16 
(πρώην κτήριο Ινστιτούτου Ελαίας) της περιοχής Αγίων 
Θεοδώρων της Δημοτικής Ενότητας Κερκυραίων, με θε¬ 
ωρημένα τα αρχιτεκτονικά σχέδια. 

12. Το αριθμ. 185598/17328/1032/23-5-2017 έγγραφο 
της Υπηρεσίας Νεωτέρων Μνημείων καιΤεχνικώνΈργων 
Ηπείρου, Βορείου Ιονίου και Δυτικής Μακεδονίας. 

13. Το αριθμ. 2131/26-5-2017 έγγραφο της Εφορείας 
Αρχαιοτήτων Κέρκυρας. 

14. Το αριθμ. 39767/04-8-2017 έγγραφο της Διεύθυν¬ 
σης Χωροταξίας και Περιβάλλοντος του Δήμου Κέρκυρας. 


15. Το αριθμ. 66256/27252/07-8-2017 έγγραφο της 
Διεύθυνσης Αγροτικής Οικονομίας της Περιφέρειας Ιο- 
νίων Νήσων. 

16. Το αριθμ. 40158/4026/09-8-2017 έγγραφο της Δι¬ 
εύθυνσης Υπηρεσίας Δόμησης, σύμφωνα με το οποίο 
δεν απαιτείται άδεια αλλαγής χρήσης του εν λόγω κτη¬ 
ρίου σε μουσικό εκπαιδευτήριο. 

17. Την αριθμ. 41156/1 7-8-201 7 γνωμοδότηση της 
Νομικής Υπηρεσίας του Δήμου. 

18. Το αριθμ. 34/31-7-2017 έγγραφο της ΑΕΡΗΑ ΒΑΝΚ 
Κέρκυρας περί τήρησης τραπεζικών λογαριασμών του 
Συλλόγου «Χορωδία Κέρκυρας». 

19. Την υποβολή παράβολου συνολικού ποσού τετρα- 
κοσίων σαράντα ευρώ (440,00) (Α/Α 13815/31-7-2017 
και 15495/07-9-2017 της ΔΟΥ Κέρκυρας). 

20. Τις διατάξεις του άρθρου 9 παρ. 1 Β, σύμφωνα με 
τις οποίες ορίζεται ότι στις Μουσικές Σχολές δύνανται 
να λειτουργούν Τμήμα αρμονίας, Τμήμα αντίστιξης και 
φυγής,Τμήμα πλήκτρων,Τμήμα εγχόρδων,Τμήμα πνευ¬ 
στών, Τμήμα μονωδίας και Τμήμα κλασσικής κιθάρας. 

21. Τις διατάξεις του άρθρου 9 παρ.1 Α, σύμφωνα με 
τις οποίες ορίζεται ότι το Τμήμα κρουστών δύναται να 
λειτουργεί στη Σχολή Ενόργανης Μουσικής των Ωδείων 
και δεν προβλέπεται η λειτουργία του Τμήματος αυτού 
στις Μουσικές Σχολές. 

22. Το αριθμ. 10872/146/48/43/10-1-2018 έγγραφο 
του Υπουργείου Πολιτισμού και Αθλητισμού σχετικά 
με την άδεια ίδρυσης και λειτουργίας Μουσικής Σχο¬ 
λής Κέντρου Επτανησιακής Μουσικής και Πολιτισμού, 
αποφασίζουμε: 

Χορηγούμε στο Σωματείο με την επωνυμία «Χορωδία 
Κέρκυρας» το οποίο έχει την έδρα του στο Δήμο Κέρκυ¬ 
ρας, την άδεια ίδρυσης και λειτουργίας Μουσικής Σχολής 
με την επωνυμία «Κέντρο Επτανησιακής Μουσικής και 
Πολιτισμού», η οποία θα διοικείται από Τριμελή Επιτροπή 
και η οποία θα στεγαστεί στο ισόγειο του κτιρίου που 
βρίσκεται επί της οδού Δαίρπφελδ 16 της Δημοτικής 
Ενότητας Κερκυραίων του Δήμου Κέρκυρας, Νομού Κέρ¬ 
κυρας για τη λειτουργία των εξής: 

1) Σχολή Ανώτερων Θεωρητικών με τμήματα: α) Ωδι¬ 
κής, β) Αρμονίας, γ) Αντίστιξης, δ) Φυγής. 

2) Σχολή Ενόργανης Μουσικής με τμήματα: α) Πλη- 
κτών, β) Εγχόρδων, γ) Πνευστών, δ) Κλασικής Κιθάρας, 

3) Σχολή Μονωδίας με τμήματα Μονωδίας. 

Από τις διατάξεις της παρούσης δεν προκαλείται δα¬ 
πάνη σε βάροςτου δημοτικού προϋπολογισμού και του 
δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 7 Φεβρουάριου 2018 

Ο Δήμαρχος 

ΚΩΝΣΤΑΝΤΙΝΟΣ ΝΙΚΟΛΟΥΖΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















